അമ്മയെ കൊന്നതിന് സാക്ഷിയായ മകനെയും കൊന്നു, ആറ് വര്ഷത്തിന് ശേഷം പ്രതികള് പിടിയില് തിരുവനന്തപുരം: വെഞ്ഞാറമൂട്ടില് മാതാവിനെ കിണറ്റില് തള്ളിയിട്ട് കൊല്ലുകയും Murder പിന്നാലെ ഏക സാക്ഷിയായ Witness മകനെ കൊലപ്പെടുത്തുകയും ചെയ്ത കേസിലും നാല് പ്രതികള് ആറ് വര്ഷത്തിന് ശേഷം പിടിയില്. വണ്ടിപ്പുര കൈതറക്കുഴി വീട്ടില് പുഷ്പാകരന്45, ഇയാളുടെ ഭാര്യാസഹോദരന് വിനേഷ്35, വണ്ടിപ്പുര സ്വദേശികളായ അഭിലാഷ്40,സുരേഷ്42 എന്നിവരാണ് പിടിയിലായത്. സൈബര് സെല്ലിന്റെ സഹായത്തോടെ ഒരു ലക്ഷത്തിലധികം ഫോണ്കോളുകള് Phone Call വിശകലനം ചെയ്താണ് പ്രതികളെ Accused കുടുക്കിയത്. വെഞ്ഞാറമൂട് നെല്ലനാട് കീഴായിക്കോണം കൈതറക്കുഴി വീട്ടില് പരേതരായ തുളസി കമല ദമ്ബതികളുടെ മകന് പ്രദീപ് കുമാര്32നെ യാണ് തെളിവു നശിപ്പിക്കുന്നതിനായി പ്രതികള് കൊന്നത്. 2015 മാര്ച്ച് 26ന് കീഴായിക്കോണം മരോട്ടിക്കുഴി ഈശാനുകോണം നടവരമ്ബിനു സമീപത്തെ പൊന്തക്കാട്ടില് പ്രദീപിനെ കഴുത്തില് കൈലിമുണ്ട് കുരുക്കി കൊലപ്പെടുത്തിയ നിലയില് കണ്ടെത്തുകയായിരുന്നു. കേസിലെ മൂന്നാം പ്രതി വെളുത്തപാറ വീട്ടില് റീജു, പ്രദീപ് കൊല്ലപ്പെട്ട് ദിവസങ്ങള്ക്കകം ആത്മഹത്യ ചെയ്തിരുന്നു. പ്രദീപിന്റെ മാതാവ് കമലയുമായി പ്രതികള് വാക്കുതര്ക്കത്തിലാകുകയും മര്ദിക്കുകയും ചെയ്തതിനുശേഷം സമീപത്തെ കിണറ്റിലേക്ക് തള്ളിയിട്ട് കൊലപ്പെടുത്തിയ സംഭവത്തില് ഏക സാക്ഷിയായിരുന്നു മകന് പ്രദീപ്. കേസിന്റെ വിചാരണ ആരംഭിക്കുന്നതിന് ദിവസങ്ങള്ക്കു മുന്പാണ് പ്രദീപ് കൊല്ലപ്പെടുന്നത്. കേസില് നിന്നു രക്ഷപ്പെടുന്നതിനു വേണ്ടിയാണ് കൊലപ്പെടുത്തിയതെന്ന് പ്രതികള് സമ്മതിച്ചതായി പൊലീസ് അറിയിച്ചു. ജില്ലാ പൊലീസ് മേധാവി പി.കെ. മധു, അഡീഷനല് എസ്പി ഇ.എസ്. ബിജുമോന്, ക്രൈംബ്രാഞ്ച് ഡിവൈഎസ്പി സുല്ഫിക്കര്, തിരുവനന്തപുരം റൂറല് ഡിസിആര്ബി ഡിവൈഎസ്പി എന്. വിജുകുമാര് എന്നിവരുടെ നേതൃത്വത്തിലാണ് കേസന്വേഷണം നടത്തിയത്. പ്രതികളെ കോടതിയില് ഹാജരാക്കി.